Projektas

LIETUVOS RESPUBLIKOS

GARANTIJŲ DARBUOTOJAMS JŲ DARBDAVIUI TAPUS NEMOKIAM IR ILGALAIKIO DARBO IŠMOKŲ ĮSTATYMo NR. xII-2604 1 IR 31 straipsnių pakeitimo IR įstatymo papildymo 92 straipsniU

įstatymas

2023 m.	d. Nr.

Vilnius

1 straipsnis. 1 straipsnio pakeitimas

Pakeisti 1 straipsnio 1 dalį ir ją išdėstyti taip:

„1. Šio įstatymo paskirtis – šio įstatymo nustatyta tvarka užtikrinti minimalų darbuotojų apsaugos lygį jų darbdaviui tapus nemokiam, nustatyti ilgą nepertraukiamo darbo stažą turinčių darbuotojų papildomas finansines garantijas juos atleidus, užtikrinti sankcijų taikymo išmokas atleistiems darbuotojams, kurių darbdaviams pritaikytos Europos Sąjungos sankcijos pagal 2006 m. gegužės 18 d. Tarybos reglamentą (EB) Nr. 765/2006 dėl Baltarusijai taikomų ribojamųjų priemonių (toliau – Europos Sąjungos sankcijos), taip pat nustatyti išmokų Lietuvos Respublikos Vyriausybei paskelbus ekstremaliąją situaciją ar karantiną kompensavimo bei Lietuvos Respublikos užimtumo įstatyme nurodytų aktyvios darbo rinkos politikos priemonių finansavimo galimybes.“

2 straipsnis. 31 straipsnio pakeitimas

Pakeisti 31 straipsnį ir jį išdėstyti taip:

„31 straipsnis. Išmokų kompensavimas Vyriausybei paskelbus ekstremaliąją situaciją

ar karantiną ir aktyvios darbo rinkos politikos priemonių finansavimas iš Garantinio fondo lėšų

1. Iš Garantinio fondo lėšų kompensuojamos šios Užimtumo įstatyme numatytos išmokos:

1) išmokos savarankiškai dirbantiems asmenims;

2) subsidija darbo užmokesčiui, Lietuvos Respublikos Vyriausybei paskelbus ekstremaliąją situaciją ar karantiną.

2. Iš Garantinio fondo lėšų gali būti finansuojamos aktyvios darbo rinkos politikos priemonės šio įstatymo 3 straipsnio 1 dalyje nurodytiems darbuotojams, kuriems įsiregistravus Užimtumo tarnyboje prie Lietuvos Respublikos socialinės apsaugos ir darbo ministerijos (toliau – Užimtumo tarnyba) suteiktas bedarbio statusas, jei Lietuvos Respublikos trišalė taryba, atsižvelgdama į prognozuojamą šių asmenų skaičių ir lėšų aktyvios darbo rinkos politikos priemonėms finansuoti poreikį, bendru sutarimu priima sprendimą dėl lėšų aktyvios darbo rinkos politikos priemonėms finansuoti skyrimo ir jame nustato iš Garantinio fondo skiriamų lėšų sumą. Trišalės tarybos sprendimas dėl lėšų aktyvios darbo rinkos politikos priemonėms finansuoti skyrimo kitiems kalendoriniams metams turi būti priimtas ne vėliau kaip iki einamųjų metų rugpjūčio 31 d.

3. Administratorius pagal Užimtumo tarnybos pateiktas paraiškas iš Garantinio fondo lėšų Garantinio fondo nuostatuose nustatyta tvarka perveda Užimtumo tarnybai šio straipsnio 1 dalyje numatytoms išmokoms kompensuoti ir šio straipsnio 2 dalyje numatytoms aktyvios darbo rinkos politikos priemonėms finansuoti reikalingų lėšų sumą.“

3 straipsnis. Įstatymo papildymas 92 straipsniu

Papildyti Įstatymą 92 straipsniu:

„92 straipsnis. Aktyvios darbo rinkos politikos priemonių finansavimas iš Ilgalaikio

darbo išmokų fondo lėšų

1. Iš Ilgalaikio darbo išmokų fondo lėšų gali būti finansuojamos aktyvios darbo rinkos politikos priemonės šio įstatymo 9 straipsnio 1 dalyje nurodytiems asmenims, kuriems įsiregistravus Užimtumo tarnyboje suteiktas bedarbio statusas, jei Trišalė taryba, atsižvelgdama į prognozuojamą šių asmenų skaičių ir lėšų aktyvios darbo rinkos politikos priemonėms finansuoti poreikį, bendru sutarimu priima sprendimą dėl lėšų aktyvios darbo rinkos politikos priemonėms finansuoti skyrimo ir jame nustato iš Ilgalaikio darbo išmokų fondo skiriamų lėšų sumą. Trišalės tarybos sprendimas dėl lėšų aktyvios darbo rinkos politikos priemonėms finansuoti skyrimo kitiems kalendoriniams metams turi būti priimtas ne vėliau kaip iki einamųjų metų rugpjūčio 31 d.

2. Administratorius pagal Užimtumo tarnybos pateiktas paraiškas iš Ilgalaikio darbo išmokų fondo lėšų Ilgalaikio darbo išmokų fondo nuostatuose nustatyta tvarka perveda Užimtumo tarnybai šio straipsnio 1 dalyje numatytoms aktyvios darbo rinkos politikos priemonėms finansuoti reikalingų lėšų sumą.“

4 straipsnis. Įstatymo įsigaliojimas, įgyvendinimas ir taikymas

1. Šis įstatymas, išskyrus šio straipsnio 2 dalį, įsigalioja 2024 m. liepos 1 d.

2. Lietuvos Respublikos Vyriausybė iki 2024 m. birželio 30 d. priima šio įstatymo įgyvendinamuosius teisės aktus.

3. Lietuvos Respublikos trišalė taryba bendru sutarimu gali priimti sprendimą 2024 metais iš Garantinio fondo ir Ilgalaikio darbo išmokų fondo lėšų finansuoti aktyvios darbo rinkos politikos priemones šiuo įstatymu keičiamo Lietuvos Respublikos garantijų darbuotojams jų darbdaviui tapus nemokiam ir ilgalaikio darbo išmokų įstatymo 31 straipsnio 2 dalyje ir 92 straipsnio 1 dalyje nurodytiems asmenims, neviršijant 1 milijono eurų iš kiekvieno fondo.

Skelbiu šį Lietuvos Respublikos Seimo priimtą įstatymą.

Respublikos Prezidentas